jkorsvik/nowiki_second_scrape_merged huggingface dataset:
Raumpatrouille Orion

Raumpatrouille Orion (egentlig Raumpatrouille – Die phantastischen Abenteuer des Raumschiffes Orion, norsk: Rompatrulje  – romskipet Orions fantastiske eventyr) er en tysk science fiction-serie som hadde premiere 17. september 1966 på stasjonen ARD, hvor den oppnådde svært høye seertall, med en publikumsandel på rundt 50 %. Siden har programmet oppnådd kultstatus, og er blitt jevnlig sendt i reprise siden debuten. Serien besto av ialt syv episoder over én sesong. Handlingen fulgte romskipet «Orion» og dets mannskap som på vegne av menneskeheten bekjemper en fiendtlig rase fra det ytre verdensrom.


== Rolleliste ==
Dietmar Schönherr … Major Cliff Allister McLane
Eva Pflug … Løytnant Tamara Jagellovsk
Wolfgang Völz … Løytnant Mario de Monti
Claus Holm … Løytnant Hasso Sigbjörnson
Friedrich G. Beckhaus … Løytnant Atan Shubashi
Ursula Lillig … Løytnant Helga Legrelle
Benno Sterzenbach … General Winston W. Wamsler
Friedrich Joloff … Oberst Villa
Hans Cossy … Marskalk Kublai Krim
Charlotte Kerr … General Lydia van Dyke
Thomas Reiner … Ordonnansløytnant Spring-Brauner
Franz Schafheitlin … Sir Arthur


== Referanser ==


== Eksterne lenker ==
(en) Raumpatrouille Orion på Internet Movie Database
La Blue Girl

La Blue Girl (淫獣学園 La☆Blue Girl, Injū Gakuen La Blue Girl) er en erotisk anime- og mangaserie skrevet og tegnet av Toshio Maeda. Som Maedas andre serier som Urotsukidōji, viser denne serien tentakkelvoldtekt. Den viker likevel noe fra noen av Maedas tidligere serier, ved å ha en lystigere atmosfære ved hjelp av humor or parodiering av tentakkelvoldtektsjangeren.
La Blue Girl ble en suksessfull serie, som siden fikk en OVA-serie med 14 episoder, en tegneserieversjon, tre filmer i tillegg til noe videospill.


== Referanser ==


== Eksterne lenker ==
(en) La Blue Girl på Internet Movie Database 
La Blue Girl (OVA) på Anime News Networks encyklopedi
Corton-Charlemagne

Corton-Charlemagne er en Appellasjon d'origine contrôlée (AOC) og Grand Cruvinmark for hvitvin i Côte de Beaune, en underregion av Burgund. Den ligger i kommunene Aloxe-Corton, Pernand-Vergelesses og Ladoix-Serrigny med chardonnay som eneste tillatte druesort. Rundt 300 000 flasker hvitvin blir produsert hvert år i appellasjonen.


== Grand cru «climat» ==
I Burgund brukes betegnelsen «climat» eller «lieux-dits» som navn på enkeltvinmarker. Climat er et avgrenset område, nøye oppmålt og registrert av INAO (kontrollorgan for AOC), og har unike geologiske (jordsmonn) og klimamessige fortrinn. Legger man til den menneskelige aktivitet opp gjennom historien, vil dette climatet kunne produsere unike røde pinot noir-viner og hvite chardonnayviner.
Ett climat kan inneholde flere lieux-dits og et climat kan dekke kun deler av en lieu-dit. Lieu-dit blir det minste geografiske område som bærer et eget tradisjonelt navn og bruken av climat vil mer følge det som er oppmålt og registert. Begge er tradisjonelle stedsnavn uten en klar definisjon eller regulering. Interesseorganisasjonen for burgundviner, The Bourgogne Wine Board (BIVB), har lagt seg på en praksis der de bruker ordet climat på premier cru og grand cru og lieux-dits på resterende.Climatene i Côte de Nuits og Côte de Beaune kom på UNESCOs Verdensarvliste i 2015 . Climat med premier cru- eller grand cru-status blir registrert av INAO og inngår i fransk lovgivning.
Følgende climat i Corton-Charlemagne har grand cru-staus:

Basses Mourottes
En Charlemagne
Hautes Mourottes
Le Charlemagne
Le Corton
Les Languettes
Les Pougets
Les Renardes


== Referanser ==
Philip Brown

Philip Brown eller Phil Brown er navnet til flere personer:

Phil Brown (skuespiller) (1916–2006), amerikansk skuespiller
Phil Brown (født 1959), engelsk fotballspiller
Philip Brown (friidrettsutøver) (født 1962), britisk sprinter
Philip Brown (alpinist) (født 1991), canadisk alpinist
Liste over Kalmykias overhoder

Under følger en liste over Kalmykias overhoder. Navnene er transkribert fra russisk.
Den kalmykske autonome oblast 1920–1935 / Den kalmykske autonome sovjetrepublikk 1935–1943 / Den kalmykske autonome oblast 1957–1958 / Den kalmykske autonome sovjetrepublikk 1958–1990 / Den kalmykske sosialistiske sovjetrepublikk 1990–1992 / Republikken Kalmykia 1992–


== Fotnoter ==


== Kilder ==
«Kalmytskaja avtonomnaja oblast». Spravotsjnik po istorii Kommunistitsjeskoj partii i Sovetskogo Sojuza 1898 – 1991. knowbysight.info. Besøkt 25. mars 2018. 
«Kalmytskaja avtonomnaja sovetskaja sotsialistitsjeskaja respublika». knowbysight.info. Besøkt 25. mars 2018. 
«Kalmytskaja avtonomnaja oblast». Spravotsjnik po istorii Kommunistitsjeskoj partii i Sovetskogo Sojuza 1898 – 1991. knowbysight.info. Besøkt 25. mars 2018. 
«Kalmytskaja avtonomnaja sovetskaja sotsialistitsjeskaja respublika – Kalmytskaja sovetskaja sotsialistitsjeskaja respublika - Respublika Kalmykija». Spravotsjnik po istorii Kommunistitsjeskoj partii i Sovetskogo Sojuza 1898 – 1991. knowbysight.info. Besøkt 25. mars 2018. 
«Russian S.F.S.R. Autonomous Republics». World Statesmen.org. Besøkt 25. mars 2018. 
«Administrative Divisions of the Russian Federation». World Statesmen.org. Besøkt 25. mars 2018.
Cool Devices

Cool Devices (クールディバイシス, Kūru Dibaishisu) er en serie animerte hentai pornovideoer. Den ble sluppet ut som en OVA og består av elleve hovedsakelig urelaterte episoder, og er mest kjent for sitt ekstremt seksuelle innhold, som fokuserer på BDSM og andre fetisjer, i tillegg til sin høye produksjonsverdi sammenlignet med andre animeer på den tiden.


== Referanser ==


== Eksterne lenker ==
(en) Cool Devices på Internet Movie Database 
Cool Devices (manga) på Anime News Networks encyklopedi
Cool Devices (anime) på Anime News Networks encyklopedi
Yūri Ōkubo

Yūri Ōkubo (født 27. juli 2000 i Hokkaido) er en japansk snøbrettkjører, som tok gull i Big Air under Junior-VM 2017. Året etter ble han tatt ut til å representere Japan under Vinter-OL 2018 i Pyeongchang.


== Referanser ==


== Eksterne lenker ==
(en) Yūri Ōkubo – Olympedia 
(en) Yūri Ōkubo – FIS (snøbrett)
Sofja Fjodorova

Sofja Vjatsjeslavovna Fjodorova (russisk: Софья Вячеславовна Фёдорова; født 4. september 1998 i Moskva) er en russisk snøbrettkjører, som tok gull i Big Air under Junior-VM 2016 og deltok to år senere sammen med olympiske utøvere fra Russland under Vinter-OL 2018 i Pyeongchang.


== Referanser ==


== Eksterne lenker ==
(en) Sofja Fjodorova – Olympics.com 
(en) Sofja Fjodorova – Olympedia 
(en) Sofja Fjodorova – FIS (snøbrett) 
(en) Sofja Fjodorova – TheSports.org
Ero guro

Ero guro (エログロ, ero-guro) er en littrær og artistisk bevegelse som hadde sitt opphav i Japan rundt 1930. Ero guro legger fokuset sitt på erotikk, seksuell korrupsjon og dekadanse. Selv om ero guro er en spesifikk bevegelse, så er flere deler av den å finne i japansk historie og kultur.
Selve begrepet er et wasei-eigo, et engelsk lånord. Ero kommer av erotic, mens gro kommer fra grotesque. I dette tilfellet viser gro-leddet til at ting er misformet, unaturlige eller fæle.


== Referanser ==


== Litteratur ==
Aguilar, Carlos (2005). Bizarre Sinema! Japanese Ero Gro & Pinku Eiga 1956–1979. (engelsk). Firenze: Glittering Images. ISBN 88-8275-065-5. 
McLelland, Mark (januar 2006). A Short History of 'Hentai'" (PDF). Intersections: Gender, History and Culture in the Asian Context (engelsk). issue 12. ISSN 1440-9151. Arkivert fra originalen (PDF) 20. februar 2012. 
Silverberg, Miriam Rom (12. desember 2005). Galley copy of the table of contents and preface for Erotic Grotesque Nonsense: The Mass Culture of Japanese Modern Times (PDF) (engelsk). Arkivert fra originalen (PDF) 14. november 2006. 
Silverberg, Miriam Rom (2006). Erotic Grotesque Nonsense: The Mass Culture of Japanese Modern Times. Asia Pacific modern (engelsk). 1. Berkeley: University of California Press. ISBN 0-520-22273-3.
Silvia Mittermüller

Silvia Mittermüller (født 8. august 1983 i München) er en tysk snøbrettkjører, som tok sølvmedalje i halfpipe under Junior-VM 2003. 15 år senere ble hun tatt ut til å representere Tyskland under Vinter-OL 2018 i Pyeongchang.


== Referanser ==


== Eksterne lenker ==
(en) Silvia Mittermüller – Olympedia 
(en) Silvia Mittermüller – FIS (snøbrett)
Haruna Matsumoto

Haruna Matsumoto (født 26. juli 1993 i Sapporo) er en japansk snøbrettkjører, som tok sølvmedalje i halfpipe under VM i freestyle og snøbrett 2017 i Sierra Nevada og ble tatt ut til å representere Japan under Vinter-OL 2018 i Pyeongchang.


== Referanser ==


== Eksterne lenker ==
(en) Haruna Matsumoto – Olympics.com 
(en) Haruna Matsumoto – Olympic.org 
(en) Haruna Matsumoto – Olympedia 
(en) Haruna Matsumoto – FIS (snøbrett)
IBM z14

z14 er en mikroprosessor som blir laget av IBM for stormaskiner i IBM z-serien. Mikroprosessoren ble kunngjort 17. juli 2017, og produsert ved GlobalFoundries’ fabrikk East Fishkill, New York. IBM har uttalt at det er verdens raskeste mikroprosesser ved klokkefrekvenser på 5.2 GHz, med en 10% ytelsesøkning per kjerne og en 30% økning sammenlignet med forgjengeren z13.


== Referanser ==
Defrost Youth Choir

Defrost Youth Choir er et ungdomskor etablert i 2011. Koret dirigeres av Thomas Caplin. Korets medlemmer er i alderen 14 til 25 år. Koret har base på Hamar, og rekrutterer primært fra kommunene på Hedmarken – Hamar kommune, Stange kommune, Løten kommune og Ringsaker kommune.
Defrost blir ofte omtalt som et av de beste ungdomskorene i Norge, og har for årene 2018-21 mottatt «Produksjons- og driftsstøtte for kor på særlig høyt kunstnerisk nivå» fra Aktivitetsmidler for kor, administrert av Norges Korforbund.


== Historikk ==
Defrost Youth Choir ble opprinnelig startet som et prosjektkor, i et samarbeid mellom kordirigentene Erland Dalen og Thomas Caplin. Målsettingen for prosjektkoret, som het EDTChoir , var World Choir Games i Cincinnati i USA i 2012. Koret vant to gullmedaljer i konkurransen. Prosjektkorets reise fra oppstart til konkurransen ble dokumentert i TV2-serien Vårt lille land Defrosts innspilling av Jan Magne Førdes «Bruremarsj» blir av komponisten brukt som referanseinnspilling.


== Konkurranser ==
2021: NM for kor: Vinner Åpen klasse A (91,0 p), 5. pl klasse Sakral A (85,4 p), finaledeltaker 
2019: Andrea Del Verrocchio International Choral Festival, Firenze, Italia. To gullmedaljer og vinner av Grand Prix. 
2019: Eurovision Choir 2019, norsk konkurranse i regi av NRK og Norges korforbund. Ett av fire inviterte kor. 
2018: World Choir Games, Tshwane, Sør-Afrika. To gullmedaljer.
2017: Den 5. Internasjonale Copernicus Korfestivalen i Toruń. To gull og vant begge kategorier koret stilte i.
2017: Korcup på Tretten. Vinner av cupen.
2015: Budapest International Choir Competition i Ungarn. To gull og champions i begge kategorier koret stilte i.
2013: European Choir Games, Graz, Østerrike. To gullmedaljer.
2012: World Choir Games, Cincinnati i USA. To gullmedaljer.


== Kulturreiser ==
2016: Asiatur. Invitert til holde å konserter i Taipei og Tainan i Taiwan. Invitert som æreskor til World Vision Korea Children’s Choir Festival i Seoul.
2014: To-ukers lang turné på Sri Lanka. Konsert med Soul Sounds til inntekt for Unity Mission Trust


== Priser ==
Koret mottok Hedmarksprisen i 2013.


== Referanser ==


== Eksterne lenker ==
Offisiell nettside for Defrost Youth Choir, defrostyouthchoir.no
Silikonfri sone

Silikonfri sone er et norsk aktualitetstyrt talkshow ledet av Turid Birkeland som gikk på TVNorge i 1996. Silikonfri sone var et såkalt "infotainment"-program. I tillegg til gjester var det også satt av plass for små portretter og debatter. Programmet gikk på tirsdagskveldene og hadde både alvorlige og humoristiske innslag.
Premieren ble godt mottatt av TV-anmelderne i Aftenposten og VG, mens mottakelsen fra Dagbladets anmelder var mer lunken.


== Nedleggelse ==
Det skulle opprinnelig produseres 13 programmer, men da Birkeland bestemte seg for å takke ja til en statsrådstilling i Thorbjørn Jaglands nye regjering bestemte kanalen seg for å legge ned programmet etter halvgått løp.
Kanalen sendte imidlertid en siste episode som ble ledet av Jens Brun Pedersen (som forøvrig var en del av programmets redaksjon). Turid Birkeland var forøvrig gjest i den siste episoden.


== Referanser ==
Jo Asgeir Lie

Jo Asgeir Lie (født 23. mars 1972 på Voss) er en norsk musiker, pedagog og komponist, med trekkspill som hovedinstrument. Jo Asgeir Lie er rektor ved Ole Bull-akademiet på Voss. Han har også vært hovedinstrumentlærer for trekkspillstudenter på bachelor- og masterstudiet ved Norges musikkhøgskole, og var fra 2000-2011 rektor ved Ål kulturskule.
Han er utdannet ved Norges musikkhøgskole i Oslo, der han studerte både klassisk akkordeon og folkemusikk. Han tok hovedfag i folkemusikk ved NMH i 1998 med oppgaven Ekte døl- ein biografi og ein studie i eit utval runddanskomposisjonar (Norges musikkhøgskole 1998, Oslo), som omhandlet trekkspilleren Oddvar Nygaard (1919-85). 
Jo Asgeir Lie har komponert musikk til en rekke bestillingsverk, teatermusikk, soloverk, kammermusikkverk og korverk. Blant annet komponerte han en folkemusikkliturgi til bruk for Den Norske Kirke i 2009. 
I 1998 var han med å starte folkemusikkgruppen Kvarts. Sammen med gruppen har han vunnet Spellemannprisen to ganger i klassen for folkemusikk og folkedans, for debutalbumet Kvarts (1999) og for Steinsprang (2006). De var også nominert til Spellemannprisen for Filigran (2001). 
Jo Asgeir Lie har til nå bidratt på et 30-talls innspillinger som musiker, produsent, komponist og arrangør, og har blitt nominert til Spellemannprisen for flere av disse innspillingene. I 2009 medvirket han på Olav Luksengård Mjelva sitt soloalbum Fele/Hardingfele, Røros/Hallingdal et album som vant Spellemannprisen i klassen folkemusikk/gammaldans. I 2015 gav han ut to soloproduksjoner; Song til nordavinden (Kvarts 026) og Sol og skodde (Kvarts 027). Sammen med Carl Petter Opsahl ga han i 2019 ut albumet #23 og de ble for det nominert til Folkelarmprisen 2019 i åpen klasse.Han har samarbeidet med en lang rekke musikere og ensembler som blant andre Jonas Fjeld, Henning Kvitnes, Ole Paus, Stein Torleif Bjella, Eldbjørg, Ragnhild Hemsing, Kringkastingsorkestret, TrondheimSolistene og Kristiansand symfoniorkester.


== Referanser ==


== Eksterne lenker ==
(en) Jo Asgeir Lie på Discogs
Allotment

Allotment er et begrep innen reiselivet som beskriver en avtale mellom en tjenestetilbyder og en kunde eller agent om forhåndsrett til et gitt antall utleieobjekter. Det mest vanlige er å ha allotment på hotellrom, men det kan også være på seteplasser, konferanserom og andre fasiliteter.
Allotment fungerer normalt slik at tjenestetilbyderen blokkerer en del av sin kapasitet til kunden eller agenten, men at denne kapasiteten kan frafalles innen en gitt tidsfrist uten at det utløser betalingsforpliktelse. Tjenestetilbyderen kan da ikke frigjøre denne kapasiteten for andre kunder før denne tidsfristen er passert.


== Referanser ==
Francesco De Sanctis

Francesco De Sanctis (født 28. mars 1817 i Morra Irpina, død 29. desember 1883 i Napoli) var en italiensk litteraturhistoriker. Han er mest kjent for sin italienske litteraturhistorie, Storia della letteratura italiana.


== Liv ==
De Sanctis var sønn av en advokat. Han begynte å studere rettsvitenskap i Napoli, men avbrøt studiene og fulgte i stedet forelesninger i litteratur hos Basilio Puoti. Som ung var han påvirket av romantikken, men beveget seg senere bort fra denne retningen under påvirkning av franske og italienske opplysningsforfattere, Hegel og inntrykkene fra revolusjonen i Napoli i 1848. Han deltok i en hemmelig revolusjonær bevegelse, måtte forlate byen og ble senere fengslet i festningen Castel dell'Ovo, hvor han satt innesperret fra 1850 til 1853. Etter å ha blitt landsforvist til Amerika rømte han fra skipet som fraktet ham og slo seg ned i Torino i kongedømmet Sardinia.
I 1856 fikk han et professorat i italiensk litteratur ved den polytekniske høyskolen i Zürich. Etter Italias samling i 1860 kunne han vende tilbake til Napoli. I 1861 ble han utnevnt til undervisningsminister i Cavours regjering, og beholdt stillingen i Ricasolis regjering (1861–1862). Som undervisningsminister måtte han forsøke å smelte sammen de ulike skolesystemene i de forhenværende italienske statene.
Fra 1872 underviste De Sanctis i sammenlignende litteratur ved Universitetet i Napoli. I 1879 lot han seg igjen utnevne til undervisningsminister i Cairolis regjering, og beholdt stillingen til 1880. Han var flere ganger innvalgt i det italienske deputertkammeret, og ble regnet til den venstre fløyen.


== Verk ==
Som De Sanctis' hovedverk regnes den italienske litteraturhistorien Storia della letteratura italiana, som utkom i 1870 og var den første systematiske beskrivelsen av hele den italienske litteraturhistorien. De Sanctis skrev også om Petrarca, Dante, Guicciardini, Schopenhauer, Leopardi og Zola.


== Referanser ==


== Litteratur ==
Attilio Marinari: «DE SANCTIS, Francesco», i Dizionario Biografico degli Italiani, bind 39 (1991)
Liste over presidentene for Den prøyssiske landdagen

Presidenten i Den prøyssiske landdagen var leder for delstatens parlament.


== Kilder ==
«Preußen: Wahl zur Landesversammlung 1919». gonschior.de. Besøkt 16. februar 2018. 
«Preußen: Wahl zum 1. Landtag 1921/22». gonschior.de. Besøkt 16. februar 2018. 
«Preußen: Wahl zum 2. Landtag 1924». gonschior.de. Besøkt 16. februar 2018. 
«Preußen: Wahl zum 3. Landtag 1928». gonschior.de. Besøkt 16. februar 2018. 
«Preußen: Wahl zum 4. Landtag 1932». gonschior.de. Besøkt 16. februar 2018. 
«Preußen: Wahl zum 5. Landtag 1933». gonschior.de. Besøkt 16. februar 2018.
Kammerkoret Collegium Vocale

Kammerkoret Collegium Vocale er et kammerkor som ble stiftet i 1971 av en gruppe musikklærere i miljøet rundt Lærerhøgskolen på Hamar.Koret vant NM for Kor i 2012 i klassen for blandede kor.


== Referanser ==


== Eksterne lenker ==
Offisiell nettside for Kammerkoret Collegium Vocale, collegiumvocale.no
Øivind Wilhelmsen

Øivind Wilhelmsen (født 14. november 1985 i Trondheim) er forsker ved SINTEF Energi og professor II ved NTNU. 
Hans viktigste forskningsbidrag er gjort innenfor likevekts og ikke-likevekts termodynamikk, beskrivelse av transportprosesser over plane og krumme gass-væske-overflater, beskrivelse av nukleeringsprosesser, termodynamikk for CO2-blandinger og forståelsen av termodynamisk stabilitet i nano-systemer.  
Han mottok Forskningsrådets pris for unge fremragende forskere innenfor matematikk, naturvitenskap og teknologi i 2018. I juryens begrunnelse sto det at Wilhelmsens forskning har ledet til nye og originale ideer og bidratt til ny og økt forståelse av boble- og dråpedannelse på nano-skalanivå. Forskningen har anvendelsespotensial innen materialteknologi og biologiske systemer.


== Publikasjoner ==
(no) Publikasjoner av Øivind Wilhelmsen i BIBSYS
(no) Publikasjoner av Øivind Wilhelmsen i forskningsdokumentasjonssystemet CRIStin


== Referanser ==
Mercedes Aráoz

Mercedes Rosalba Aráoz Fernández (født 5. august 1961 i Lima) er en Peruviask økonom, professor, politiker, den nåværende første visepresident av Peru siden 23. mars 2018. Inntil da hadde hun vært andre visepresident fra 28. juli 2016, så vel som statsminister i perioden fra 17. september 2017 til 2. april 2018. Hun var minister for utenlandshandel og turisme fra 2006 til juli 2009, hvorefter hun ble utnevnt til Perus finansminister.
I april 2016 ble Aráoz valgt inn i kongressen for perioden 2016–2021. I juni 2016 ble Pedro Pablo Kuczynski valgt til Perus president Aráoz til andre visepresident.


== Referanser ==


== Eksterne lenker ==
(en) Mercedes Aráoz – kategori av bilder, video eller lyd på Commons 
Mercedes Aráoz på Twitter 
Mercedes Aráoz på Facebook
Julia Pereira de Sousa-Mabileau

Julia Pereira de Sousa-Mabileau (født 20. september 2001 i Quincy-sous-Sénart) er en fransk snøbrettkjører, som representerte Frankrike under Vinter-OL 2018 i Pyeongchang hvor hun tok sølvmedalje i snowboardcross.Hun tok bronsemedalje i snowboardcross under Junior-VM i snøbrett 2017 i Klinovec, før hun dagen etter ble juniorverdensmester på lag med landskvinnen Manon Petit.Etter de olympiske vinterlekene i 2018 ble hun utnevnt til ridder av Den nasjonale fortjenstorden.Under Vinter-OL 2022 i Beijing, ble hun nummer 5.


== Referanser ==


== Eksterne lenker ==
(en) Julia Pereira de Sousa-Mabileau – Olympics.com 
(en) Julia Pereira de Sousa-Mabileau – Olympic.org 
(en) Julia Pereira de Sousa-Mabileau – Olympedia 
(fr) Julia Pereira de Sousa-Mabileau – Frankrikes olympiske komité 
(en) Julia Pereira de Sousa-Mabileau – FIS (snøbrett) 
(en) Julia Pereira de Sousa-Mabileau – TheSports.org
Katharina Gallhuber

Katharina Gallhuber (født 16. juni 1997 i Scheibbs) er en østerriksk alpinist.
Gallhuber tok sølvmedalje i slalåm under Junior-VM i alpint 2016 i Sotsji bak tyske Elisabeth Willibald.Hun representerte Østerrike under Vinter-OL 2018 i Pyeongchang hvor hun tok bronsemedalje i slalåm, etter å ha vært på 9. plass etter første omgang. Hun kjørte også på det østerrikske laget som tok sølv i lagkonkurransen.
Under Vinter-OL 2022 i Beijing, ble hun nummer 14 i slalåm.


== Referanser ==


== Eksterne lenker ==
(en) Katharina Gallhuber – Olympedia 
(en) Katharina Gallhuber – FIS (alpint) 
(en) Katharina Gallhuber – ski-db.com
Anna Hasselborg

Anna Hasselborg (født 5. mai 1989 i Stockholm) er en svensk curlingspiller. Hun var skip for det svenske laget som vant Junior-VM i curling 2010.


== Karriere ==


=== Junior ===
Hasselborg fikk sin internasjonale debut da hun satte tredje sten for Niklas Edin under Europamesterskapet i curling for mikslag i 2008. Det svenske laget endte da på tredjeplass. I 2009 deltok hun i sitt første junior-VM i curling, da som skip, og kom på en sjetteplass. Året etter vant Sverige junior-VM da Hasselborgs lag slo det kanadiske laget ledet av Rachel Homan med sifrene 8-3.
Hasselborg var også skip da Sverige kom på 5.-plass under Vinteruniversiaden 2013.


=== Senior ===
Hasselborg har som skip vunnet tre mesterskap under World Curling Tour, et i 2011 og to i 2016.Hun ledet også det svenske laget til en femteplass under EM i curling 2014.
Hasselborg fikk sin olympiske debut som skip for det svenske laget under vinter-OL 2018.Hun tok gull under Vinter-OL 2018.Under Vinter-OL 2022 i Beijing, tok hun bronse.


== Referanser ==


== Eksterne lenker ==
(en) Anna Hasselborg – Olympics.com 
(en) Anna Hasselborg – Olympic.org 
(en) Anna Hasselborg – Olympedia 
(sv) Anna Hasselborg – Sveriges olympiske komité 
(en) Anna Hasselborg – World Curling Tour 
(en) Anna Hasselborg – World Curling Federation
Kam (andre betydninger)

Kam eller KAM kan referere til:

Kam, et hårredskap med tenner, tinder eller tagger
Kam (bibelsk person), en av Noahs sønner.
Kam (mekanikk), roterende eller glidende del i en mekanisk kobling.
Kam (forhøyning), en langsløpende forhøyning på en knokkel.
Kam (zoologi), en utvekst på hodet hos visse hønsefugler.
KAM, IATAs kode for flyplassen i Kamaran i Jemen.
Fjellkam, en lang og skarp fjellrygg.


== Se også ==
Hanekam